|  |  |  |
| --- | --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale**  Bulevar Mihajla Pupina 16, 21000 Novi Sad  T: +381 21 487 4348  Ounz@vojvodinа.gov.rs | |
|  | NUMĂRUL: 003377417 2025 09427 001 000 000 001 | DATA: 04.08.2025 |

În baza articolului 3 Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanţarea şi cofinanţarea activităților referitoare la îmbunătățirea securității în clădirile instituțiilor de instrucție și educație elementară și medie din teritoriul Provinciei Autonome Voivodina– achiziția echipamentelor, în anul 2025 („Buletinul oficial al P.A.V.”, nr. 40/25) şi Hotărârea Adunării Provinciei privind bugetul Provinciei Autonome Voivodina pentru anul 2025 („Buletinul oficial al P.A.V,”, numărul 57/24 și 38/25 - reechilibrare), Secretariatul Provincial pentru Educație, Reglementări, Administrație și Minoritățile Naționale – Comunitățile Naționale (în continuare: Secretariatul) publică

**CONCURS**

**PENTRU FINANŢAREA ŞI COFINANŢAREA ACTIVITĂȚILOR REFERITOARE LA ÎMBUNĂTĂȚIREA SECURITĂȚII ÎN CLĂDIRILE INSTITUȚIILOR DE INSTRUCȚIE ȘI EDUCAȚIE ELEMENTARĂ ȘI MEDIE DIN TERITORIUL PROVINCIEI AUTONOME VOIVODINA– ACHIZIȚIA ECHIPAMENTELOR, ÎN ANUL 2025**

Concursul se publică pentru suma de mijloace asigurate prin Hotărârea Adunării Provinciei privind bugetul Provinciei Autonome Voivodina pentru anul 2025 („Buletinul oficial al P.A.V.”, nr. 57/24 și 38/25 - reechilibrare), şi anume pentru finanţarea şi cofinanţarea activităților referitoare la îmbunătățirea securității în clădirile instituțiilor de instrucție și educație elementară și medie din teritoriul Provinciei Autonome Voivodina– achiziția echipamentelor, în cuantum total de **25.000.000,00** şi anume pentru instituțiile de instrucție și educație elementară din teritoriul Provinciei Autonome Voivodina: **17.500.000 dinari** și pentru instituțiile de educație și instrucție medie din teritoriul Provinciei Autonome Voivodina un total de **7.500.000,00** **dinari**.

Se acordă mijloace pentru executarea lucrărilor de îmbunătățire a securității în clădirile instituțiilor de instrucţie şi educaţie elementară și medie din teritoriul Provinciei Autonome Voivodina, şi anume pentru: stingătoare de incendiu, detectoare de metale, echipamente de supraveghere video și alte echipamente similare legate de securitate.

Cuantumul maxim de mijloace pentru care beneficiarii pot aplica este de 1.199.999,00 dinari cu TVA inclus.

Mijloacele nu se acordă pentru echipamente a căror finanțare în cuantum total este asigurată din alte surse.

Realizarea obligațiilor financiare se va efectua în conformitate cu solvabilitatea bugetului Provinciei Autonome Voivodina pentru anul 2025.

**CONDIŢIILE CONCURSULUI**

*1. Semnatarul cererii*

Drept de participare la Concurs au instituţiile de învăţământ elementar şi mediu de pe teritoriul P.A. Voivodina, al căror fondator este Republica Serbia, Provincia Autonomă sau unitatea autoguvernării locale.

*2. Criteriile de repartizare a mijloacelor*

Criteriile de repartizare a mijloacelor conform Regulamentului privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanţarea şi cofinanţarea activităților referitoare la îmbunătățirea securității în clădirile instituțiilor de instrucţie şi educaţie elementară și medie din teritoriul Provinciei Autonome Voivodina -achiziţia echipamentelor sunt:

1. Importanța realizării proiectului în raport cu securitatea și sănătatea elevilor, a profesorilor, și a angajaților care folosesc clădirile,
2. justificarea financiară a proiectului,
3. existenţa altor surse de finanţare - cofinanțarea realizării proiectului,
4. sustenabilitatea – efectul pe termen lung al îmbunătățirii condițiilor de utilizare a clădirii după realizarea proiectului,
5. activitățile întreprinse cu scopul realizării proiectului,
6. gradul de dezvoltare a unității autoguvernării locale în teritoriul căreia se află instituția de educație.

**ÎNDRUMĂRILE GENERALE ALE CONCURSULUI**

Semnatarul cererii care pentru un anumit proiect a concurat și în alte părți, are drept de prezentare a cererii și la concursul în cauză dacă în momentul prezentării cererii nu a avut informații, sau nu a putut să știe despre faptul că i-au fost aprobate mijloace conform unui alt concurs pentru echipamentul în cauză.

În caz de prezentare a cererii cu cofinanțarea lucrărilor, mijloacele asigurate pentru participarea instituţiei pot fi proprii, din donaţii şi din bugetul tuturor nivelurilor de putere.

În urma acordării mijloacelor conform Concursului, Beneficiarul va avea următoarele obligaţii:

* să semneze contractul privind acordarea mijloacelor bugetare cu Secretariatul Provincial pentru Educaţie, Reglementări, Administraţie şi Minorităţile Naţionale ‒ Comunităţile Naţionale (în continuare: Secretariatul) prin care se vor reglementa drepturile şi obligaţiile reciproce ale părţilor contractante;
* să desfăşoare procedura de achiziţie publică corespunătoare în conformitate cu Legea privind achizițiile publice (Monitorul oficial al R.S.”, nr. 91/19 şi 92/23);
* să respecte în întregime Instrucțiunile pentru realizarea contractului privind acordarea mijloacelor bănești din bugetul P.A. Voivodina pentru anul 2025.

**MODUL DE PREZENTARE A CERERII**

Cererile pentru repartizarea mijloacelor se prezintă pe formularul unic de concurs al Secretariatului (o instituție prezintă o singură cerere)). Documentaţia de concurs completă se poate prelua începând cu **5 august 2025** pe web adresa Secretariatului [**www.puma.vojvodina.gov.rs**](http://www.puma.vojvodina.gov.rs)

Cererile se remit prin poştă, pe adresa: **SECRETARIATUL PROVINCIAL PENTRU EDUCAȚIE, REGLEMENTĂRI, ADMINISTRAȚIE ȘI MINORITĂȚILE NAȚIONALE - COMUNITĂȚILE NAȚIONALE, BULEVAR MIHAJLA PUPINA 16, 21000 NOVI SAD**, cu mențiunea denumirii concursului, sau se depune personal la registratura organelor provinciale ale administrației (la adresa menționată) între orele 9,00 și 14,00.

Anexată cererii la concurs, se prezintă:

1. oferta necondiţionată - devizul pentru achiziționarea de echipament (să nu fie mai veche de data publicării Concursului);
2. în caz de cofinanțare a se remite dovada privind mijloacele asigurate pentru cofinanțarea achiziției de echipament (contract, decizie, extrasul din bugetul unității autoguvernării locale, al planului financiar al instituției și altele) împreună cu Declarația persoanei responsabile a instituție/unității autoguvernării locale privind participarea la cofinanțarea echipamentelor în cauză, semnată și sigilată (Declarația se remite în formă liberă);

**Termenul de prezentare a cererilor la Concurs este joi, 4 septembrie 2025.**

Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare, respectiv de a stabili îndeplinirea condiţiilor necesare pentru repartizarea mijloacelor.

Comisia nu va examina:

* cererile incomplete (cererile completate incorect, respectiv cererile în care nu sunt completate toate câmpurile obligatorii, cererile care nu sunt semnate și ștampilate, cererea este sub limita de valoare de 1.199.999,00 milioane, cererile la care documentația anexată solicitată prin concurs a fost depusă cu neajunsuri și/sau nu a fost depusă)
* cererile sosite după termenul menționat ca ultima zi de prezentare a cererii la concurs,
* cererile nepermise (cererile prezentate din partea persoanelor neautorizate și din partea subiecților care nu sunt prevăzuți prin concurs),
* cererile care nu se referă la destinațiile prevăzute prin concurs,
* cererile beneficiarilor care în anul calendaristic precedent nu au justificat mijloacele repartizate de Secretariat prin rapoartele financiare și narative.

Rezultatele Concursului vor fi publicate pe pagina de internet a Secretariatului.

**Persoanele interesate pot primi la Secretariat informaţii suplimentare cu privire la realizarea Concursului, la numărul de telefon 021/ 487 4451.**

**SECRETAR PROVINCIAL**

**Róbert Ótott**